[{"text_idx": "#000005", "text": "Riigikogu juhatuse valimiste eel so\u0303lmitud EKRE ja Reformierakonna kokkulepe \u2013 mida poliitilised naljahambad nende kahe partei kooseluseaduseks kutsuvad \u2013 pakub oletusi, et mida me vo\u0303ime na\u0308ha ja\u0308rgmiste parlamendivalimiste ja\u0308rgsel poliitmaastikul, kirjutab ajakirjanik Toomas Sildam na\u0308dalakommentaaris."}, {"text_idx": "#000006", "text": "Minu vaenlase vaenlane on so\u0303ber. Et nii ongi, va\u0308hemalt poliitikas, na\u0308gime viimasel neljapa\u0308eval. Riigikogu juhatuse valimistel u\u0308hendasid parlamendisaalis oma ka\u0308ed ja ha\u0308a\u0308led liberaalne Reformierakond ja liberaalsusest kaugel olev EKRE."}, {"text_idx": "#000007", "text": "Reformierakonna fraktsioon ha\u0308a\u0308letas riigikogu esimehe valimistel EKRE-mehe Henn Po\u0303lluaasa poolt ning EKRE fraktsioon pidas so\u0303na ja andis enda ha\u0308a\u0308led Reformierakonna sisetu\u0308lis Hanno Pevkuri asemel asespiikri kandidaadiks to\u0303usnud Kalle Laanetile. Kuna va\u0308hemalt viis reformierakondlast talle salajasel ha\u0308a\u0308letusel toetust ei avaldanud, na\u0308itab see, kui katkist Reformierakonda hakkab kolme na\u0308dala pa\u0308rast juhtima Kaja Kallas."}, {"text_idx": "#000008", "text": "Ent neljapa\u0308evase ha\u0308a\u0308letuse eel so\u0303lmitud EKRE ja Reformierakonna kokkulepe \u2013mida poliitilised naljahambad kutsuvad nende kahe partei kooseluseaduseks \u2013 andis aimu, millised la\u0308henemised vo\u0303ivad ilmestada ja\u0308rgmiste parlamendivalimiste ja\u0308rgset poliitmaastikku."}, {"text_idx": "#000009", "text": "Uue valitsuse mastima\u0308nniks to\u0303useb kas opositsioonist va\u0308lja rabelev Reformierakond, kelle toetus praegu kerkib, vo\u0303i ja\u0308tkuvalt Keskerakond, kes praegu ku\u0308ll toetust kaotab. U\u0308heteistku\u0308mne kuuga vo\u0303ivad need protsendid aga muutuda. Kuid on selge, et kumbki suurpartei ei vo\u0303ta riigikogus u\u0308ksinda enamust, seega tuleb neil mo\u0303elda koalitsioonipartnerite leidmisele."}, {"text_idx": "#000010", "text": "Kui vaadata Reformierakonna ja EKRE u\u0308hisest ha\u0308a\u0308letusest riigikogu juhatuse valimistel kaugemale, siis muutub kahtlaseks ku\u0308simus, kas ja\u0308rgmine valitsus vo\u0303iks olla Reformi- ja Keskerakonna koalitsioon. Pigem ei vo\u0303iks, u\u0308tleks hetketeadmise po\u0303hjal, sest nii Hanno Pevkuri kui ka ilmselt Kaja Kallase juhtimisel tulistab Reformierakond katkematult ja isiklikult just Keskerakonna ristikrohelist ma\u0308rklehte. Nad ei taha Ju\u0308ri Ratase parteid enam valitsusse lasta."}, {"text_idx": "#000011", "text": "EKRE vo\u0303imalus teha parlamendivalimistel hea tulemus, on samuti vastanduda vo\u0303imule, ehk eelko\u0303ige Keskerakonnale, oma kunagisele suurtoetajale. Seda nad reljeefselt teevadki. Kuna praegusest seitsmest parlamendikohast ilmselt u\u0308lespoole liikuv EKRE na\u0308ib pelgavat, et veel neli aastat opositsioonis oleks neile hukatuslik, siis tahavad nad pa\u0308rast ma\u0308rtsi 2019 kindlasti valitsusse saada. Pragmaatiline Reformierakond tundub selleks hea katus olevat."}, {"text_idx": "#000012", "text": "Ka mullu septembris, kohalike valimiste eel, u\u0308tles reformierakondlaste Tallinna linnapeakandidaat Kristen Michal TV3 saates \"Kolmeraudne\": \"... kas oleme valmis tegema Tallinnas koalitsiooni EKRE-ga, siis vastan \u2013 jah. Ma pole seda kunagi varjanud.\" Samas va\u0308listas ta 100 protsenti vo\u0303imaluse, et Reformierakond vo\u0303iks Tallinnas vo\u0303i riigi tasandil koalitsiooni minna Keskerakonnaga: \"Koalitsiooni ei tule ... ei tee.\""}, {"text_idx": "#000014", "text": "Oletame, et uue koalitsiooni paneb kokku Reformierakond. Kui nad siis to\u0303esti kutsuksid EKRE ametlikult enda liitlaseks, saaksid nad rahustavalt ra\u0308a\u0308kida, et ka Po\u0303lissoomlased pa\u0308a\u0308sesid valitsusse ja Soome riik ei lahkunud Euroopa Liidust ega juhtunud seal muid hulle asju. Reformierakond saaks revans\u030ci 2016. aasta poliitilise alanduse eest, kui nad langesid opositsioonipingile ning tegelikult oleks mo\u0303istetav nende soov teha nu\u0308u\u0308d parempoolne valitsus, kuhu kuuluksid EKRE ja samuti IRL."}, {"text_idx": "#000015", "text": "Millegi taolise vo\u0303imalikkust kombati parlamendi kuluaarides juba mo\u0303ne aja eest, kui justiitsministri Reinsalu umbusaldusha\u0308a\u0308letus \u2013 ta\u0308psemalt sotside pikk ko\u0303hklus, kuhu poole kalduda \u2013 a\u0308hvardas lammutada praeguse koalitsiooni. Ka siis ko\u0303lasid ettevaatlikud jutud parempoolsest Reformierakonna, IRL-i ja EKRE valitsusest, keda vo\u0303iksid toetada mo\u0303ned vabaerakondlased. Jutuks see tookord ja\u0308igi."}, {"text_idx": "#000016", "text": "Aga po\u0303himo\u0303tted, ku\u0308sib keegi no\u0303udlikult. Et kuidas saab Reformierakond teha valitsusliidu parteiga, kes on Eesti kooseluseaduse ja Euroopa Liidu pagulaspoliitika vastu, kes ra\u0308a\u0308gib Eestist kui eriteenistuste juhitud su\u0308variigist, kes su\u0308u\u0308distab meie kohtuvo\u0303imu poliitilises kallutatuses jne."}, {"text_idx": "#000017", "text": "Vastus on Reformierakonna kodulehel, kust saame teada, et tegemist on ko\u0303ikidest Eesti erakondadest ko\u0303ige enam valitsusvastutust kandnud parteiga. Sellele ja\u0308rgneb vo\u0303tmeta\u0308hendusega lause:"}, {"text_idx": "#000018", "text": "\"Koosto\u0308o\u0308d on tehtud mitmete erinevaid maailmavaateid pooldavate parteidega ehk nendega, kes on olnud vo\u0303imelised tegema kompromisse, et valitsus suudaks ellu viia ka Reformierakonna po\u0303himo\u0303tetest la\u0308htuvat parempoolset poliitikat.\""}, {"text_idx": "#000019", "text": "Ei midagi isiklikku, lihtsalt poliitika."}, {"text_idx": "#000020", "text": "Kaja Kallas: minu suur idee on isemajandav, eurotoetusteta toime tulev Eesti"}, {"text_idx": "#000022", "text": "Toomas Sildam: Ka sina, Vabaerakond"}, {"text_idx": "#000024", "text": "\"AK. Na\u0308dal\" uuris, mida sisetu\u0308lid Reformierakonna jaoks ta\u0308hendavad"}, {"text_idx": "#000025", "text": "Pevkur: riigimehena andsin spinndoktoritele alla"}, {"text_idx": "#000028", "text": "Harri Tiido: no\u0303ukogude inimesest ehk homo sovieticusest"}, {"text_idx": "#000029", "text": "Annela Anger-Kraavi: kliimakriis \u2013 kas ideoloogia vo\u0303i teadus?"}, {"text_idx": "#000032", "text": "To\u0303nis Lukas: kaugemate kantide lastele peab koolivo\u0303imalus ja\u0308a\u0308ma"}, {"text_idx": "#000038", "text": "Keskerakonna toetust kisub alla suhteline eesti ha\u0308a\u0308lte kaotus"}, {"text_idx": "#000040", "text": "IT-ettevo\u0303tete hinnangul pole ko\u0303nekaartide isikustamisest mingit kasu"}, {"text_idx": "#000045", "text": "Ukrainas Lo\u0303mani all hukkus La\u0308ti vabatahtlik"}, {"text_idx": "#000047", "text": "La\u0308tis vo\u0303ib varsti juhiloata joobes juhtimise eest trahvida kuni 620 000 euroga"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]